钦定古今图书集成/明伦汇编/宫闱典/第119卷 > 《世戚传序》金·史
## 钦定古今图书集成/明伦汇编/宫闱典/第119卷 > 《世戚传序》金·史

金昭祖娶徒单氏，后妃之族自此始见。世祖时，乌春
为难，世祖欲求婚以结其欢心，乌春曰：“女直与胡里
改岂可为婚。”世宗时，赐夹谷清臣族同国人。清臣，胡
里改人也。然则四十七部之中亦有不通婚姻者矣，
其故则莫能诘也。有国家者，婚姻有恒族，能使风气
淳固，亲义不渝，而贵贱等威有别焉，盖良法也欤。作
《世戚传》。